b'\n_START_ARTICLE_\nSkotsk\n_START_SECTION_\nStatus\n_START_PARAGRAPH_\nDet har mange ganger v\xc3\xa6rt diskutert om skotsk skal regnes som et eget spr\xc3\xa5k eller som en engelsk dialekt. F\xc3\xb8r Det forente kongerike ble opprettet i 1707 var det vanlig \xc3\xa5 anse det som et eget spr\xc3\xa5k, men av politiske grunner \xc3\xb8nsket mange \xc3\xa5 g\xc3\xa5 bort fra dette etter at nasjonene ble forent._NEWLINE_Den britiske regjeringen anerkjenner i dag skotsk som et regionalt spr\xc3\xa5k, og det er registrert som s\xc3\xa5dan i det europeiske charter for regionale spr\xc3\xa5k og minoritetsspr\xc3\xa5k. Begrunnelsen for \xc3\xa5 anerkjenne det som et eget spr\xc3\xa5k og ikke en engelsk dialekt er at det finnes en uavhengig litter\xc3\xa6r tradisjon, egne ortografiske konvensjoner (som p\xc3\xa5 grunn av manglende regulering er noe vage p\xc3\xa5 en del punkter) og betydelige forskjeller i ordforr\xc3\xa5d og fonologi. Skotsk var ogs\xc3\xa5 offisielt spr\xc3\xa5k for det f\xc3\xb8rste skotske parlamentet.\n_START_SECTION_\nEksempel\n_START_PARAGRAPH_\nP\xc3\xa5 nettet finnes (blant andre eksempler p\xc3\xa5 spr\xc3\xa5ket) en musikkfil, en middelalderballade sunget p\xc3\xa5 lallans: The Twa Corbies -'